CELEX: 52012PC0032
Language: ro
Date: 2012-01-25
Title: Propunere comună de REGULAMENT AL CONSILIULUI de modificare a Regulamentului (CE) nr. 765/2006 al Consiliului privind măsuri restrictive împotriva Belarus

|
			
		
		
		52012PC0032
		
			Propunere comună de REGULAMENT AL CONSILIULUI de modificare a Regulamentului (CE) nr. 765/2006 al Consiliului privind măsuri restrictive împotriva Belarus /* COM/2012/032 final - 2012/0016 (NLE) */
			
				
		
		
			
			   	EXPUNERE DE MOTIVE
(1)                   
Regulamentul (CE) nr. 765/2006 al Consiliului din
18 mai 2006 prevede înghețarea activelor președintelui Lukașenko
și ale anumitor funcționari din Belarus. 
(2)                   
Prin Decizia 2012/…/PESC a Consiliului din …
ianuarie 2012, Consiliul a decis că restricțiile referitoare la
înghețarea fondurilor și resurselor economice ar trebui să fie
aplicate (i) persoanelor răspunzătoare de grave încălcări
ale drepturilor omului sau de represiunea împotriva societății civile
și a opoziției democratice, inclusiv, în special, persoanelor care
dețin o funcție de conducere și (ii) persoanelor și
entităților care beneficiază de pe urma regimului Lukașenko
sau îl susțin, inclusiv, în special, persoanelor și entităților
care furnizează sprijin financiar sau material regimului.
(3)                   
Această măsură intră în
domeniul de aplicare al Tratatului privind funcționarea Uniunii Europene
și, prin urmare, sunt necesare acțiuni de reglementare la nivelul
Uniunii pentru punerea sa în aplicare, în special în vederea asigurării
aplicării uniforme a acesteia de către operatorii economici din toate
statele membre.
(4)                   
Înaltul Reprezentant al Uniunii pentru afaceri
externe și politica de securitate și Comisia Europeană propun
modificarea în consecință a Regulamentului (CE) nr. 765/2006 al
Consiliului.
2012/0016 (NLE)
Propunere comună de
REGULAMENT AL CONSILIULUI
de modificare a Regulamentului (CE) nr.
765/2006 al Consiliului privind măsuri restrictive împotriva Belarus
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 215,
având în vedere Decizia 2012/…/PESC a
Consiliului din … ianuarie 2012[1] de modificare a
Deciziei 2010/639/PESC a Consiliului privind măsuri restrictive împotriva
Belarus, 
având în vedere propunerea prezentată în
comun de Înaltul Reprezentant al Uniunii pentru afaceri externe și
politica de securitate și de Comisia Europeană,
întrucât:
(1)              
Regulamentul (CE) nr. 765/2006 al Consiliului
din 18 mai 2006[2]
prevede înghețarea activelor președintelui Lukașenko și ale
anumitor funcționari din Belarus. 
(2)              
Prin Decizia 2012/…/PESC a Consiliului din …
ianuarie 2012, Consiliul a decis că restricțiile referitoare la
înghețarea fondurilor și resurselor economice ar trebui să fie
aplicate (i) persoanelor răspunzătoare de grave încălcări
ale drepturilor omului sau de represiunea împotriva societății civile
și a opoziției democratice, inclusiv, în special, persoanelor care
dețin o funcție de conducere și (ii) persoanelor și
entităților care beneficiază de pe urma regimului Lukașenko
sau îl susțin, inclusiv, în special, persoanelor și
entităților care furnizează sprijin financiar sau material
regimului.
(3)              
Această măsură intră în
domeniul de aplicare al Tratatului privind funcționarea Uniunii Europene
și, prin urmare, sunt necesare acțiuni la nivelul Uniunii pentru
punerea sa în aplicare, în special în vederea asigurării aplicării
uniforme a acesteia de către operatorii economici din toate statele
membre.
(4)              
Prin urmare, Regulamentul (CE) nr. 765/2006 trebuie
modificat în consecință,
ADOPTĂ PREZENTUL REGULAMENT:
Articolul 1
Regulamentul (CE) nr. 765/2006 se
modifică după cum urmează:
Articolul 2 se înlocuiește cu
următorul articol:
„Articolul 2
1.           Se îngheață toate
fondurile și resursele economice care aparțin, se află în
proprietatea ori posesia sau sunt controlate de persoanele fizice sau juridice,
entitățile sau organismele enumerate în anexele I, IA și IB.
2.           Se interzice punerea la
dispoziția persoanelor fizice sau juridice, a entităților sau a
organismelor menționate în anexele I, IA sau IB, direct sau indirect,
precum și utilizarea în beneficiul acestora, a oricăror fonduri sau
resurse economice.
3.           Se interzice participarea cu
bună știință și deliberată la
activități care au drept scop ori efect direct sau indirect eludarea
măsurilor menționate la alineatele (1) și (2). 
4.           Anexa I cuprinde persoanele
fizice sau juridice, entitățile și organismele care, în
conformitate cu articolul 2 alineatul (1) litera (a) din Decizia 2010/639/PESC
a Consiliului, au fost identificate de Consiliu ca fiind
răspunzătoare de încălcarea standardelor electorale
internaționale care au marcat alegerile prezidențiale organizate în
Belarus la 19 martie 2006, precum și de represiunea împotriva
societății civile și a opoziției democratice, sau ca fiind
asociate cu persoanele răspunzătoare.
5.           Anexa IA cuprinde persoanele
fizice sau juridice, entitățile și organismele care, în
conformitate cu articolul 2 alineatul (1) litera (b) din Decizia 2010/639/PESC
a Consiliului, au fost identificate de Consiliu ca fiind
răspunzătoare de încălcarea standardelor electorale
internaționale cu ocazia alegerilor prezidențiale organizate în
Belarus la 19 decembrie 2010, precum și de represiunea împotriva
societății civile și a opoziției democratice sau ca fiind
asociate cu persoanele răspunzătoare.
6.           Anexa IB cuprinde persoanele fizice
și juridice, entitățile și organismele care, în
conformitate cu articolul 2 alineatul 1 literele (c) și (d) din Decizia
2010/639/PESC a Consiliului, au fost identificate de Consiliu ca fiind fie (i)
răspunzătoare de grave încălcări ale drepturilor omului sau
de represiunea împotriva societății civile și a opoziției
democratice din Belarus fie (ii) persoane sau entități care
beneficiază de pe urma regimului Lukașenko sau îl susțin.” 
Articolul 2
Anexa la prezentul regulament se adaugă
ca anexă IB la Regulamentul (CE) nr. 765/2006.
Articolul 3
Prezentul regulament intră în vigoare în
ziua următoare datei publicării în Jurnalul Oficial al Uniunii
Europene.
Prezentul
regulament este obligatoriu în toate elementele sale și se aplică
direct în toate statele membre.
Adoptat la Bruxelles,
                                                                       Pentru
Consiliu,
                                                                       Președintele
 „ANEXA IB
Nu există mențiuni în prezenta
anexă.”
[1]               JO L … ,
… 1,2012, p. ..
[2]               JO L 134,
20.5. 2006, p. 1.